CELEX: 32017D1518
Language: ro
Date: 2017-08-31 00:00:00
Title: Decizia (UE) 2017/1518 a Comisiei din 31 august 2017 de confirmare a participării Irlandei la Regulamentul (UE) 2017/353 al Parlamentului European și al Consiliului de înlocuire a anexelor A și B la Regulamentul (UE) 2015/848 privind procedurile de insolvență

1.9.2017   
            
            
               RO
            
            
               Jurnalul Oficial al Uniunii Europene
            
            
               L 226/30
            
         DECIZIA (UE) 2017/1518 A COMISIEI
   din 31 august 2017
   de confirmare a participării Irlandei la Regulamentul (UE) 2017/353 al Parlamentului European și al Consiliului de înlocuire a anexelor A și B la Regulamentul (UE) 2015/848 privind procedurile de insolvență
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Protocolul (nr. 21), anexat la Tratatul privind Uniunea Europeană și la Tratatul privind funcționarea Uniunii Europene, privind poziția Regatului Unit și a Irlandei cu privire la spațiul de libertate, securitate și justiție, în special articolul 4,
   întrucât:
   
               (1)
            
            
               Prin scrisoarea din 7 iunie 2017 adresată Comisiei, Irlanda și-a notificat dorința de a accepta Regulamentul (UE) 2017/353 al Parlamentului European și al Consiliului (1) și de a-și asuma obligații în temeiul acestuia.
            
         
               (2)
            
            
               Nu există condiții specifice referitoare la participarea Irlandei la regulamentul menționat anterior și nu sunt necesare măsuri tranzitorii. Comisia constată că Irlanda are obligații în temeiul Regulamentului (UE) 2015/848 al Parlamentului European și al Consiliului (2), iar măsura vizată de actuala notificare a Irlandei nu face decât să actualizeze anexa la regulamentul respectiv care conține lista de proceduri naționale de insolvență.
            
         
               (3)
            
            
               Prin urmare, participarea Irlandei la Regulamentul (UE) 2017/353 ar trebui să fie confirmată.
            
         
               (4)
            
            
               Pentru a permite Irlandei să aplice cât mai curând posibil Regulamentul privind procedurile de insolvență cu anexa A la acesta, astfel cum a fost înlocuită prin Regulamentul (UE) 2017/353, prezenta decizie ar trebui să intre în vigoare în ziua următoare datei publicării sale,
            
         ADOPTĂ PREZENTA DECIZIE:
   Articolul 1
   Participarea Irlandei la Regulamentul (UE) 2017/353 este confirmată.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 31 august 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  Regulamentul (UE) 2017/353 al Parlamentului European și al Consiliului din 15 februarie 2017 de înlocuire a anexelor A și B la Regulamentul (UE) 2015/848 privind procedurile de insolvență (JO L 57, 3.3.2017, p. 19).
   
      (2)  Regulamentul (UE) 2015/848 al Parlamentului European și al Consiliului din 20 mai 2015 privind procedurile de insolvență (reformare) (JO L 141, 5.6.2015, p. 19).